คปภ.ยื่นฟ้อง2ประกันภัยเบี้ยวค่าปรับ
คปภ.ยื่นฟ้อง 2 บริษัทประกันสุขภาพ ไม่ชำระค่าปรับทำผิดกฎหมาย
11 ส.ค. 2554

คปภ.ยื่นฟ้อง 2 บริษัทประกันสุขภาพ ไม่ชำระค่าปรับทำผิดกฎหมาย
แหล่งข่าวจากสำนักงานคณะกรรมการกำกับและส่งเสริมการประกอบธุรกิจประกันภัย (คปภ.) เปิดเผยว่า คปภ.อยู่ระหว่างดำเนินการร้องทุกข์กล่าวโทษ บริษัท ศูนย์สุขภาพประเทศไทย และบริษัท เอเพ็กซ์ประกันสุขภาพ เนื่องจากฝ่าฝืนหรือไม่ปฏิบัติตามกฎหมายว่าด้วยการประกันวินาศภัย และคณะกรรมการเปรียบเทียบได้มีคำเปรียบเทียบปรับเมื่อวันที่ 11 ก.พ. 2554 แต่ทั้งสองบริษัทไม่ชำระค่าปรับ 
สำหรับบริษัท ศูนย์สุขภาพประเทศไทย ทำผิด 3 กรณี เช่น ตั้งหรือมอบหมายบุคคลอื่นนอกจากตัวแทนประกันวินาศภัย นายหน้าประกันวินาศภัย หรือพนักงานของบริษัท ซึ่งมีหน้าที่เกี่ยวกับการเงินจำนวน 3 คน เป็นผู้ชำระเบี้ยประกันภัย 
บริษัท เอเพ็กซ์ประกันสุขภาพ ความผิด เช่น ทำความผิดไม่จัดส่งงบการเงินรายไตรมาสที่ผู้สอบบัญชีได้สอบทานแล้วของไตรมาสแรก ปี 2553 ภายในระยะเวลาที่กฎหมายกำหนด ไม่ส่งรายงานการประเมินระบบการควบคุมภายในและระเบียบวิธีปฏิบัติการลงทุนประกอบธุรกิจอื่นของบริษัทประกันวินาศภัย 2552